# tanav
## Brezhoneg
### Etimologiezh

    (1499) Tanau er C'hatolikon. Kar d'ar gerioù tanow e kerneveureg, tenau e kembraeg, tana en iwerzhoneg hag e skoseg, deuet eus ur ger keltiek *tan-awo-.

### Anv-gwan

| Derez | Furm |
| Derez-plaen | tanav |
| Derez-uheloc'h | tanavoc'h |
| Derez-uhelañ | tanavañ |
| Derez-estlammiñ | tanavat |
tanav /ˈtãːnaw/ (e doare Gwened); /ˈtãːno/ (e doare Treger).
* Ha n'int ket tev .
** Mes dindan al liñsel tanav, ’mañ an douar. — (Fañch Abgrall, Luc'hed ha moged, 1935, p. 32.)
** Ar c’hrampouezh tanav-se a yae d’an traoñ evel skeiñ maen en ur puñs, TBP
** Bezañ tanav ar peuriñ gant ub : bezañ treut ar peuriñ.
* A glev mat-tre (pa gomzer eus fri pe skouarn).
** Ha, gant e fri tanav alies, kaer en deus furgutañ, c'hwesha e-touez kement all a lastez, foeltr vat ne gav nemet kozh flaer [...]. — (G. Milin, Marvaillou grac'h-koz, Brest, 1867, p. 139.)
** Mard eo tanav e fri, e stomog n'eo ket kizidik. — (Tad Medar, An Tri Aotrou, 1981, p. 112.)
** Met tonton Jakez 'n eus bepred skouarn tanav ha lagad lemm, ha neb aon, e spered n'eo ket re dogn ivez ! — (Erwan ar Moal, Bilez hag e vestr, Feiz ha Breiz, Brest, 1926, p. 3.)
** [...], met ken tano e oa e ziskouarn ma ouie pe da vare e teue eur vuzugenn eus an douar. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 36.)
* ur vouezh tanav
** — « Tud zo aze ? » — « Ya, va den mat, » eme ur vouezhig tanav ha displed evel mouezh ur bugel, hag a zeue dre zindan an douar. — (Troude ha Milin, Labous ar Wirionez ha Marvailhoù all, Skridoù Breizh, 1950, p. 78.)
* mont tanav
** — [...] va spered a yae tanav, [...]. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 67.)
* dourek
** Kozh roulerezed! a vez gwelloc'h ganto traoù tanav evit traoù tev. — (Jules Gros, Le trésor du breton parlé Deuxième Partie, 1970, p. 535.)

#### Gerioù enepster

* tev (1)

#### Deveradoù

* tanavaat
* tanavded
* tanavder
* tanavenn

#### Troioù-lavar

* bezañ tanav ar peuriñ gant unan bennak
* bezañ tanav e fri
* bezañ tanav e skouarn

#### Troidigezhioù

* galleg : mince , fin

### Daveoù

Roll an daveoù :
* : Ar c'hCatholicon
* : Lexique Étymologique des termes les plus usuels du Breton Moderne, p. 250.